W Hornjej Łužicy wostać
Budyšin. Demografiska změna w Hornjej Łužicy bě tema konferency „Wuwićowe perspektiwy na wsy“ dźensa w Budyskim Kamjentnym domje. Wjac hač 70 wobdźělnikow diskutowaše wo idejach, wotchad ludźi z Łužicy spomalić. Zakład konferency bě naprašowanje mjez młodostnymi w Zhorjelcu, Budyšinje, Wojerecach a na wsach Hornjeje Łužicy.
W nocy žane pjenjezy
Zhorjelc. Pjenježne awtomaty lutowarnje Zhorjelskeho wokrjesa wostanu wot 20 hodź. do 7.30 hodź. zawrjene. Lutowarnja reaguje tak na nadpad z rozbuchlinu w Mikowje pola Niskeje. Nócna posłužba njebudźe mjez druhim móžna w Rěčicach, Hamorje, Rychbachu a Zhorjelcu kaž tež we Wopakej a dalšich filialach Zhorjelskeho wokrjesa.
Wažne dźěło přez mjezu
Praha/Drježdźany. Čěske regiony Karlovy Vary, Ústí nad Labem a Liberec su ze Swobodnym statom Sakskej wosebite zrěčenje podpisali. Po nim móža nětko čěske kaž tež němske wuchowanske ambulancy we woběmaj krajomaj swobodnje skutkować. To polěpša strowotniske zastaranje, mjez druhim blisko statneje mjezy zranjenych sněhakowarjow.
pol_Latn szl_Latn pol_Latn szl_Latn szl_Latn szl_Latn